ટીવી-સિરિયલ ‘FIR’માં મહિલા પોલીસ-અધિકારી ચંદ્રમુખી ચૌટાલાનું પાત્ર ભજવતી કવિતા કૌશિક બૉલીવુડ માટે તેની ટીવી-કરીઅર સાથે સમાધાન કરવા નથી માગતી. કવિતા હાલમાં ‘ઝલક દિખલા જા રીલોડેડ’ શોમાં એક સ્પર્ધક તરીકે જોવા મળશે. કવિતા તેની ટીવી-કરીઅરની સફળતાથી ખૂબ જ ખુશ છે અને તે કહે છે, ‘મારું ક્ષેત્ર ટીવી છે અને હું એને ફિલ્મો માટે કદી નહીં છોડું. હું ખોટાં સપનાંઓ નથી જોતી. મને ખબર છે કે મને સલમાન ખાન અથવા તો શાહરુખ ખાનની સામે કોઈ કાસ્ટ નથી કરવાનું અને હું કોઈ દિવસ બહેન અથવા તો ભાભીના સાઇડ રોલ કરવાની નથી.